ཞི་ཅིན་ཕིང་གིས་ནན་གྱིས་བསྟན་དོན།ཕྱོགས་གཉིས་ཀྱིས་ཆབ་སྲིད་ཐད་ཀྱི་ཡིད་ཆེས་རྒྱུན་ཆད་མེད་པར་སྲ་བརྟན་དང་ཇེ་ཆེར་གཏོང་བ་དང་།ཕན་ཚུན་བརྩི་བཀུར་བྱེད་པ་དང་འདྲ་མཉམ་གྱི་ལྟ་སྟངས་འཛིན་པའི་འགྲོ་འོང་གི་རྩ་དོན་རྒྱུན་འཁྱོངས་བྱེད་པ།ཕ་རོལ་བའི་སྲོག་ཤིང་ཁེ་ཕན་དང་དོ་སྣང་གལ་ཆེན་ལ་བརྩི་བཀུར་གལ་ལེགས་བྱེད་པ་མ་ཟད་དངོས་སུ་ལྟ་སྐྱོང་བྱས་ཏེ།ཀྲུང་གོ་དང་ནོར་ཝེའི་འབྲེལ་བར་ཆབ་སྲིད་ཀྱི་རྨང་གཞི་བརྟན་པོ་འདིང་དགོས།ཁྱབ་ཁོངས་སོ་སོའི་དངོས་གཉེར་མཉམ་ལས་བསྟུད་མར་ཇེ་ཟབ་དང་རྒྱ་བསྐྱེད་དུ་བཏང་ནས།རྒྱལ་ཁབ་གཉིས་ཀྱི་འབྱོར་འཚོང་མཉམ་ལས་ལ་ཕྱོགས་ཡོངས་ནས་ལམ་ལུགས་རང་བཞིན་གྱི་བཀོད་སྒྲིག་བྱས་ཏེ།ཆུ་ཚད་སྔར་ལས་མཐོ་བའི་གཉིས་ཕན་མཉམ་རྒྱལ་མངོན་འགྱུར་བྱེད་དགོས།མི་ཆོས་བརྗེ་རེས་ནང་དོན་དང་རྣམ་པ་ཕུན་སུམ་ཇེ་ཚོགས་སུ་གཏོང་དགོས།རྒྱལ་སྤྱིའི་ལས་དོན་ཁྲོད་ཀྱི་མཉམ་ལས་དང་མཉམ་འབྲེལ་རྒྱལ་ཚོགས་སོགས་ཕྱོགས་མང་སྒྲོམ་གཞིའི་འོག་གི་འབྲེལ་འདྲིས་དང་མཐུན་སྦྱོར་ལ་ཤུགས་བསྣན་ནས།འཛམ་གླིང་ཡོངས་ཀྱི་བཅོས་སྐྱོང་མ་ལག་སྔར་ལས་དྲང་གཞག་ལུགས་མཐུན་གྱི་ཕྱོགས་སུ་གོང་འཕེལ་དུ་གཏོང་དགོས་ཟེར།